Αρίσταρχος Γκρέκας

Ο Αρχιμανδρίτης Αρίσταρχος Γκρέκας είναι Κληρικός της Ιεράς Αρχιεπισκοπής Αθηνών.

Είναι επίσης Διδάκτωρ Θεολογίας και Επίκουρος καθηγητής στο τμήμα Θεολογίας της Θεολογικής σχολής του Εθνικού Καποδιστριακού Πανεπιστημίου Αθηνών.

Βιογραφικά στοιχεία 
Ο Αρχιμανδρίτης Αρίσταρχος Γκρέκας είναι πτυχιούχος της Αρσακείου Παιδαγωγικής Ακαδημίας Πατρών και του Παιδαγωγικού Τμήματος Δημοτικής Εκπαίδευσης του Εθνικού Καποδιστριακού Πανεπιστημίου Αθηνών.

Από το Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης έλαβε με άριστα, Πτυχίο, Μεταπτυχιακό (MSc) και Διδακτορικό.

Στο Ηνωμένο Βασίλειο έλαβε  Μεταπτυχιακό (MSc), στο αντικείμενο των Διεθνών Σχέσεων και Κυβερνητικής από το Durham University, με τίτλο: ''Πρόληψη Συγκρούσεων Βιώσιμη Ειρήνη και Ασφάλεια''. Επίσης, είναι κάτοχος Certificates από το Oxford University και το Cambridge University.

Στις Ηνωμένες Πολιτείες Αμερικής, ολοκλήρωσε επιτυχώς μέρος μεταπτυχιακού προγράμματος στο Georgetown University - School of Foreign Service και δύο Executive Programs στο Harvard University - Kennedy School και Certificate από το Harvard University – HarvardX. 

Επίσης, ολοκλήρωση του Executive Program που διοργανώθηκε από το Fletcher School of Law and Diplomacy, του Tufts University των ΗΠΑ, με τίτλο: “Faith-Based Leadership in a Turbulent World”.

Εκκλησιαστική διαδρομή 
1993 - 2000: Δόκιμος  μοναχός, κουρά σε μεγαλόσχημο Μοναχό, στην Ιερά Μονή Σίμωνος Πέτρας, Αγίου Όρους.

2000 -  2014: Εγκατάσταση στην Ιερά Σκήτη Ευαγγελισμού της Θεοτόκου, της Ιεράς Μονής Ξενοφώντος, Αγίου Όρους. Ως Γέροντας  της Ιεράς Καλύβης Αγίου Αθανασίου Αθωνίτου διετέλεσε Δικαίος της Σκητιωτικής Συνάξεως κατά τα έτη 2001 -2002, 2006-2007, 2013-2014 και επίτροπος τα λοιπά έτη. Μέριμνα για τα κοινά και την αναστήλωση της Ι. Καλύβης Αγίου Αθανασίου Αθωνίτου ως και του Κυριακού Ναού του Ευαγγελισμού της Θεοτόκου της ομώνυμης Σκήτης.

2008: Χειροτονία σε διάκονο, ιερέα και απονομή του οφφικίου του Αρχιμανδρίτου από τον Σεβασμιώτατο Μητροπολίτη Μονεμβασίας και Σπάρτης κ.Ευστάθιο. 

2011 - 2012: Απόσπαση με απόφαση της Ιεράς Συνόδου της Εκκλησίας της Ελλάδος  για ένα έτος στην Ιερά Αρχιεπισκοπή Θυατείρων και Μ. Βρετανίας.

Από το 2014 κληρικός της Ιεράς Αρχιεπισκοπής Αθηνών.

Ακαδημαϊκή σταδιοδρομία 
Δεκαετής προϋπηρεσία στην πρωτοβάθμια εκπαίδευση.

Φεβρουάριο 2018: Μετάταξη από την πρωτοβάθμια εκπαίδευση ως Ε.ΔΙ.Π, στην Ανώτατη Εκκλησιαστική Ακαδημία Αθηνών.

Από τον 2015 έως 2019 δίδασκε στην  Ανώτατη Εκκλησιαστική Ακαδημία Αθηνών με απόσπαση και ως Ειδικό Διδακτικό Προσωπικό ΕΔΙΠ.

Από τον Μάιο του 2019, είναι Επίκουρος καθηγητής στο τμήμα Θεολογίας της Θεολογικής σχολής του ΕΚΠΑ.

Από τον Μάρτιο 2021, είναι Διευθυντής του Εργαστηρίου με την επωνυμία: «Εκκλησία και Πολιτισμός. Η πατερική σκέψη για τη σχέση εκκλησιαστικής παράδοσης και πολιτιστικών προκλήσεων ως παραγόντων ειρηνικής συνύπαρξης και συνοχής», του Τμήματος Θεολογίας της Θεολογικής Σχολής του ΕΚΠΑ, (Φ.Ε.Κ εκλογής Διευθυντή Εργαστηρίου, Υ.Ο.Δ.Δ.248/01-04-202 Αριθμ. πράξης 581).

Από το 2020 ΣΕΠ στο Ελληνικό Ανοικτό Πανεπιστήμιο.

Διδάσκει από 2019, είναι Επικεφαλής κατεύθυνσης του Μεταπτυχιακού Προγράμματος του ECI “Humanistic Communication and New Technologies” από 2021 και από το 2022 Διευθυντής του εργαστηρίου «HCL – Humanistic Communication Lab» του Ευρωπαϊκού Ινστιτούτου Επικοινωνίας (Donau Universität Krems, Αυστρία - Ερευνητικό Κέντρο ‘Αθηνά’ της Γενικής Γραμματείας Έρευνας Τεχνολογίας του Υπουργείου Παιδείας, Ίδρυμα Προαγωγής Δημοσιογραφίας Αθανασίου Βασ. Μπότση και το Εργαστήριο Επικοινωνίας και Τεχνολογίας ΜΜΕ, του Εθνικού Μετσόβιου Πολυτεχνείου, Αθήνα).

Διδάσκει σε σχολές των Σωμάτων Ασφαλείας, των Ελληνικών Ενόπλων Δυνάμεων, του ΝΑΤΟ και του ΟΗΕ.

Έχει εκδώσει εννέα βιβλία του και έχει δημοσιεύσει άρθρα σε περιοδικά, στην ελληνική και αγγλική γλώσσα, με θεολογικό περιεχόμενο και στις διεθνείς σχέσεις .

Έχει οργανώσει και συμμετάσχει ως εισηγητής σε διεθνή συνέδρια και ημερίδες.

Είναι μέλος της Διοικούσας Επιστημονικής Επιτροπής του Ινστιτούτου Εξωτερικών Υποθέσεων (Institute of Foreign Affairs)

και Διευθυντής του Τομέα «Πολιτισμικής και Θρησκευτικής Διπλωματίας» και μέλος της επιτροπής Οικουμενικού Ελληνισμού καθώς και:

Fellow of the Royal Society of Arts, London, U.K. (F.R.S.A.).

Μέλος του Chatham House, the Royal Institute of International Affairs, London, U.K.

Μέλος του Hellenic American Leadership Council (HALC), U.S.A.

Έχει λάβει υποτροφίες από ΙΚΥ - Erasmus και από το Πανεπιστήμιο Georgetown των Ηνωμένων Πολιτειών.

Εργογραφία 

 ΒΙΒΛΙΑ
International Actors in Peace Processes, Ostracon Publishing p.c., Θεσσαλονίκη, 2014.

 Η Εκκλησία ως τόπος κοινωνίας Θεού, ανθρώπου, κόσμου, Ostracon Publishing p.c., Θεσσαλονίκη, 2014.

 Η αποτύπωση της ησυχαστικής πνευματικότητας στο έργο του αγίου Νικοδήμου Αγιορείτου, Ostracon Publishing p.c., Θεσσαλονίκη, 2015.

 Hesychastic Spirituality in the 18th century, Ostracon Publishing p.c., Θεσσαλονίκη, 2016.

 Maximus the Confessor, Ostracon Publishing p.c., Θεσσαλονίκη, 2016.
Οι ειρηνευτικές διαδικασίες στο πλαίσιο της παγκόσμιος διακυβέρνησης, Ostracon Publishing p.c., Θεσσαλονίκη, 2016.

 Η λειτουργικότητα της θρησκείας στον 21ο αιώνα, Ostracon Publishing  p.c., Θεσσαλονίκη, 2019.
Θέματα Πατερικής Γραμματολογίας και Θεολογίας I, Ostracon Publishing p.c., Θεσσαλονίκη, 2020.
Τεχνητή νοημοσύνη και άνθρωπος, Ορθόδοξη θεολογική προσέγγιση, Αποστολική Διακονία της Εκκλησίας της Ελλάδος, Αθήνα, 2022.
Ο Μέγας Φώτιος ως Πατριάρχης και θεολόγος, Εκφραστής της οικουμενικής προοπτικής της Βυζαντινής Αυτοκρατορίας, εκδ. Αποστολικής Διακονίας της Εκκλησίας της Ελλάδος, Αθήνα, 2023.
Η αποτύπωση της ησυχαστικής πνευματικότητας στο έργο του αγίου Νικοδήμου Αγιορείτη, Επαυξημένη έκδοση, Collecta Academica XV, εκδ. Ostraconpublishing, Θεσσαλονίκη, 2023.

Συμμετοχή σε συλλογικά έργα 

 (2020) Ιακώβου Μνήμη, Σταμούλης Αντ.
(2021) Αφιερωματικός – Πολυσυλλεκτικός Τόμος, Μητροπολίτης Δαμασκηνός Παπανδρέου 1936 – 2011,  εκδ. Δήμος Θέρμου.
(2021) Τιμητικός Τόμος της Θεολογικής Σχολής του  Εθνικού Καποδιστριακού Πανεπιστημίου Αθηνών  για την τριακονταετή διακονία του Οικουμενικού Πατριάρχου κ. Βαρθολομαίου Α΄.
(2023)  Τιμητικός Τόμος της Θεολογικής Σχολής του Εθνικού Καποδιστριακού Πανεπιστημίου Αθηνών για την ευδόκιμη δεκαπενταετή Αρχιερατεία του Μακαριωτάτου Αρχιεπισκόπου Αθηνών και Πάσης Ελλάδος κ.Ιερωνύμου Β΄.

Παραπομπές 

Έλληνες πανεπιστημιακοί
Έλληνες θεολόγοι